NEOBISNUITELE A VENTURI 
ALE OBISNUITELOR TAXE 


evoia de a avea taxe poate fi demonstrată simplu si rapid: acestea 

sunt sume pe care statul le colectează pentru necesităţile cetăţenilor 

sai. Din aceste sume ce intră în trezoreria statului sunt finanțate 

grădinițele, şcolile, spitalele, teatrele, muzeele. Dar această explicație simplistă este 

bună numai pentru copii. Voi, ca tineri ce în curând vă veţi începe viata adultă, trebuie 

să aveţi o bună înţelegere. Pentru a se simţi sigură în viata adultă, o persoană trebuie să 

cunoască adevărurile simple si inteligibile, adevăruri ce stau la baza funcționării 
statului și a relațiilor între cetățenii acestuia. 

Retrospectiva noastră istorică va fi scurtă. Vrem să vă concentrați atenția numai 
pe cele mai interesante si pitoreşti fapte. Priviţi o clipă aceste “instantanee istorice” cu 
interes și chiar cu un zâmbet. 

Deci, sperăm că informaţiile de aici vă vor convinge: taxele în natură sunt 


necesare si blânde. 

VIATA FARA TAXE 


ZA n perioada preistorică, nimeni nu ştia nimic despre impozite si taxe. Nu 
exista diviziunea responsabilitätilor, nimeni nu administra pe nimeni si toți 
oamenii făceau totul împreună: vânau împreună si împărțeau prada 

împreună. Acel sistem non-fiscal putea să mai existe mult si bine (probabil chiar până 
în ziua de azi), dacă societatea primitivă, ca orice altă societate, nu s-ar fi divizat. 
Numărul de „guri“ din cadrul unui trib a crescut treptat, în timp ce prada si hrana 
vegetală s-a diminuat. Cineva trebuia să se ocupe şi de alte activități: să aibă grijă de 
casă, să domesticească animalele, să semene pământul si să culeagă recoltele. Pe scurt, a 
început un proces care a fost impulsionat de câteva persoane, cele mai talentate. 
Aceştia erau respectaţi, ceilalți aveau încredere în ei şi s-au obișnuit să se supună voinţei 
lor fără a pune întrebări. Asa au apărut primii lideri şefi, conducători. Primii dintre 
aceştia, după spusele istoricilor, erau umili, dar puţini au putut rezista tentatiei de a 
transmite mai departe copiilor lor drepturile pe care le aveau. Lumea a fost împărțită 
în stăpâni si sclavi, în şefi şi subalterni. Acesta era deja un stat organizat care nu putea 
exista fără propriile sale active (ca sá nu mai vorbim de o armată care să il sustiná!). Si 
nu are nici un sens să vá mai explic lucrurile elementare de care v-aţi lovit voi insiva, fără 
îndoială. Cel mai important este să intelegeti că nu există si nu poate exista egalitate 
absolută (mai ales într-o societate primitivă!), şi că fiecare cetățean trebuie să dea o 
anumită parte din veniturile sale trezoreriei statului. Dar acest lucru se poate realiza în 


diverse moduri. 


DE UNDE VINE ZECTUIALA 


eciuiala a existat încă de pe vremea Egiptului Antic până în timpurile 
Evului Mediu, o perioadă istorică destul de lungă. Există o legendă 
biblică ce spune că Moise, un profet evreu, sfătuit de Dumnezeu, a 
introdus zeciuiala! De la apariția statului, pe lângă zeciuiala ecleziastică, a existat și o 


Al 

zeciuialä de stat, care era prelevatä in beneficiul conducätorilor si principilor. 

Moise este cunoscut datoritä faptelor sale glorioase. Moise a introdus nu numai 
zeciuiala, ci si un numär important de legi. Odatä ce au fost stabilite cuantumurile 
impozitelor au inceput sä aparä legi care se ocupau de alte norme de viatä. Existenta 
unor impozite si taxe imperfecte este mai buná decät inexistenta lor. Este mult mai usor 
daca oamenii inteleg clar ceea ce le este permis si ce le este interzis, care sunt faptele 
pentru care sunt pasibili de pedeapsá. 

Legile lui Moise erau destul de aspre de vreme ce principiul lor de bazá era „ochi 
pentru ochi, dinte pentru dinte“. Asta însemna că o persoană ce a facut rău alteia 
trebuia să fie pedepsită în același mod. Nu este surprinzător deci că, având asemenea 
legi, oamenii încercau să trăiască corect și să nu facă rău altora. 

Nu se poate sá nu menționăm aici un alt „mare legiuitor“ Hammurapi, rege 
babilonian al unui mare stat antic. Acesta le cerea supușilor săi să îl asimileze unui zeu. 
Acest rege a avut grijă să facă nemuritoare amintirea sa mai bine decât Moise care a scris 
legile pe papirusuri. Cele 282 de legi introduse de Hammurapi sunt încrustate în 
piatră! 

În România, taxele cuantificate au fost introduse în vremuri străvechi, când acest 
teritoriu a fost cucerit de Imperiul Roman condus de împăratul Traian. Trimisul 
împăratului în Dacia (numele din vechime al teritoriului românesc) era ajutat de trei 
administratori financiari, numiți procuratores. Ei strângeau dările si supravegheau 
cheltuielile. Existau mai multe impozite: censul, un impozit asupra pământului, era 
plătit de toţi cei care aveau un lot, cu excepţia veteranilor care participaseră la 
războaiele lui Traian cu Decebal; censul varia după natura terenului şi reprezenta circa 
1% din valoarea lui. Mai exista apoi un impozit personal, pe cap de locuitor, anume 
capitatia. Asupra mostenirilor se punea o dare în valoare de 5%: de aceea se şi numea 
vicesima hereditatum, adică a douăzecea parte a mostenirilor. La eliberarea sclavilor se 


plătea, de asemenea, o dare numită vicesima libertatis. 


SISTEMUL FISCAL AL ELADEI 


ivilizatia Eladei sau Greciei Antice este una dintre cele mai celebre si 

mai legendare civilizații din istoria omenirii. Pe continentul european 

activitatea de natura fiscală este legată de Grecia Antică. Exact aici, cu 

2000 de ani înainte de Christos, în insula Cipru, a fost creat primul sistem fiscal 

cunoscut de istorici. La acel moment, în Cipru apăreau primele state. Centrele acestor 
state erau complexe şi aveau propriile lor sisteme de conducere (economie proprie). 

Acolo au apărut primele activităţi de colectare de impozite si taxe. De exemplu, 
unele surse menționează un impozit pe şase tipuri de produse, printre care se regăseau 
pielea de capră și textilele. Aceste impozite se plăteau în natură: în grâne, mei, ulei de 
măsline, vin, un număr mare de berbeci, oi, boi si vite. 

În acele timpuri existau anumite categorii de oameni care erau scutiți de taxe. 
Aceştia erau fierarii, tâmplarii, vânătorii şi militarii, cei care jucau un rol important în 
asigurarea unei flote puternice într-un stat insular. 

În secolele 5-4 î.Ch. comerţul Greciei s-a dezvoltat foarte puternic. În acest 
domeniu, în Atena se putea distinge un comerţ maritim. Până pe la mijlocul secolului 5 
î.Ch., Pireul, un paradis atenian, s-a transformat în cel mai mare centru comercial al 
lumii antice. În Pireu se importau din toata lumea cereale, pește sărat, miere, ceară, 
vite, pielărie, lână, încălțăminte, cherestea, diverse mirodenii, uleiuri aromatice etc. 

Atenienii consumau, bineînțeles, o mică parte din aceste produse. O parte 
semnificativă din aceste produse era imediat revândută, încărcată pe vase si expediată 
în diferite tari si orașe. Comerțul intermediar era extrem de profitabil pentru statul 
atenian care colecta o taxă de 2% din toate mărfurile importate şi exportate şi alte taxe 
comerciale. Veniturile brute ale Pireului au atins uriașa sumă (la vremea aceea) de 2 mii 
de talanti (un talant — unitate de calcul a sumelor mari; 1 talant era format din 600 de 
drahme). 

Statele grecesti acordau multä atentie reglementärii comertului. Existau 
persoane cu functii speciale numite agoranomi care mentineau ordinea in piete, 


colectau taxele etc. 
Dezvoltarea comertului a fost insotitä de o crestere a rulajului monezii si a 

tranzactiilor cu credit şi monedă. Fiecare oraș grecesc dorea să aibă propria sa moneda. 
Cele mai răspândite în secolul 5 î.Ch. erau monezile ateniene ce purtau imaginea unei 
bufnite. Cu toate sistemele monetare existente în Grecia la acel moment era necesară 
organizarea schimbului de la o monedă la alta. Existau persoane speciale, denumite 
trapezisti (în limba greacă, trapeză însemna masă) care erau responsabile de aceste 
schimburi. Treptat, aceşti trapezisti s-au transformat din persoane care schimbau bani 
în intermediari de comerț, începând să accepte bani sub formă de depozite, să acorde 
împrumuturi cu dobândă și să păstreze conturile clienţilor lor. Ratele dobânzilor 
erau, bineînţeles în jur de 12-18% pe an. Cu toate acestea, datorită riscului de 
navigaţie, ratele dobânzii la „împrumuturi navale“ erau mult mai mari, până la 100%. 

Sursele pe care le avem ne informează despre taxe pe vânzările de bunuri 
imobiliare. În toate aceste cazuri, statul percepea între 0,5 si 5% pentru folosinţa sa. 
Taxele judecătoreşti, amenzile, banii proveniți din proprietăți confiscate ajungeau, de 
asemenea la trezoreria statului. În Atena existau liturgii taxe speciale care erau impuse 
numai celor bogați care construiau vase militare, organizau spectacole de teatru etc., 
din surse proprii. 

Cele mai semnificative impozite erau cele referitoare la organizarea sărbătorilor 
khoregia și gimnasiarkhia. Persoana denumită khoreg trebuia să adune un cor care să 
concerteze pe parcursul sărbătorilor şi competiţiilor teatrale, să asigure costumele 
participanților, să le asigure mesele pe parcursul pregătirii si a sărbătorii. 
Gimnasiarkhia însemna organizarea de competiţii sportive, de exemplu, o cursă cu 
torte care avea loc de 5 ori pe an. Cheltuielile de organizare a spectacolelor teatrale și a 
evenimentelor sportive erau destul de semnificative, așa că aceste sărbători puteau fi 
organizate numai cu ajutorul liturgilor. Atenienii săraci primeau plăţi speciale de la 
trezoreria statului denumite theorikones pentru a putea să meargă la teatru. 

Un alt tip de liturgie era trierarkhia. Persoana denumită trierarkh era 
responsabilă cu păstrarea stării unei corăbii — trirema — si a echipamentului acesteia. 
Atenienii bogați plăteau o taxă specială — eusphora - pentru construirea si susținerea 
flotei. 

Deci, cu cât un stat era mai bogat, cu cât avea mai multi oameni bogaţi, cu atât 


mai mulți bani se cheltuiau pe nevoile sociale ale cetăţenilor săi. 


ROMA ANTICÁ 


oma de astäzi este unul dintre cele mai mari orase ale Occidentului 

European, capitala Italiei. Cu toate acestea, in timpurile strávechi, 

enumirea „Roma“ era asociatá unui stat puternic, un imperiu 

gigantic amplasat pe coasta Mediteranei, teritoriile din Vestul si Sud-Vestul Europei, 
Sudul Africii si Orientul Apropiat. 

Dacá ne uitám la Imperiul Roman in perioada sa de prosperitate si putere, se 
poate evidentia regula impáratului Octavian Augustus. Octavian Augustus a fost cel 
care a creat un tezaur special (fix), care includea banii săi si toate bunurile care îi 
apartineau lui, in calitate de sef al statului. Acest tezaur al impäratului se umplea pe 
seama veniturilor din provinciile imperiului, prin confiscarea bunurilor si prin präzi 
militare. Impäratul dispunea de activele din tezaurul statului care erau aprobate de 
Senat, unde se bätea moneda, avänd astfel la indemänä toate finantele Imperiului 
Roman. 

Dar Augustus aspira la sustinerea regulii sale nu numai cu ajutorul puterii — el a 
reconstruit multe temple, a reintrodus unele särbätori vechi, de exemplu, jocurile 
„seculare“. În vecinătatea lui existau persoane, mai ales prietenul său apropiat Caius 
Cilnius Mecena care a susținut financiar si a protejat poeți si artiști romani. De 
exemplu, din clubul lui Mecena făceau parte poeţi celebri precum Horaţiu, Lucrețiu, 
Publius Vergiliu Maro, Publius Ovidiu Naso, etc. 

Din acele timpuri, cei care susțin artiştii au fost denumiți mecena (sponsori). 

Împăratul Vespasian, care a domnit între 69 şi 79, a instituit o taxă pe toaletele 
din oraș. Acest lucru a fost făcut într-o manieră perfect legală, dar un fiu şi moştenitor 
al împăratului, Titus, l-a acuzat pe tatăl său pentru ca a adunat bani până şi din toaletele 
publice. Când au fost adunaţi primii bani provenind din această taxă, Vespasian i-a 
întins fiului său o monedă întrebându-l dacă simte mirosul. „Nu, nu-l simt“, a răspuns 
Titus. De la această întâmplare a apărut zicala „banii nu au miros“. Este păcat, însă, că 
această expresie este preferată în rândul hotilor, banditilor si escrocilor. Vespasian nu a 
avut nimic de-a face cu aceştia: taxele legale provenind din utilizarea toaletelor au fost 
cheltuite pentru bunăstarea orașului. 

Apropo, nu întâmplător am insistat în utilizarea termenului „legal“, atunci când 
discutăm despre Vespasian. Romanii au fost mari legiuitori, ei controlau totul. În 
lumea antică nu mai exista o altă ţară care să aibă legi atât de numeroase, precise și bine 
gândite, ca Roma Antică. Aproape toate ţările au împrumutat sistemul fiscal roman 
fără modificări majore. De la romani avem noțiuni precum accize, fiscalitate, perceptor 

etc. 

Dar chiar în acest cel mai legal stat s-au înfăptuit miracole. De exemplu, 
Licinius, un guvernator roman din Galia, a împărțit anul în 14 luni pentru a colecta 
impozitele si taxele mai des. El nu a putut fi pedepsit întrucât exista o lege care 
prevedea plata taxelor o dată pe lună, dar nu exista nici o lege care să fi interzis 


DANEGELD - MONEDA DANEZA 


Vikingii s-au așezat pe teritoriul care este acum ocupat de ţările scandinave: 
Norvegia, Suedia si Danemarca. Ei erau luptători neinfricati, înarmaţi cu săbii si securi 
grele, pe care le mânuiau cu mare îndemânare. Vikingii puteau apărea brusc oriunde, 
pentru că deţineau nişte vase fără punti, foarte rapide, unice la acea vreme, cu care 
puteau naviga împotriva curentului. Ei jefuiau corăbii, aşezări, mănăstiri, oraşe şi chiar 
țări întregi. 

Din 787, vikingii au atacat Anglia cu regularitate. În 886 au capturat chiar 
Parisul, dar regele Carol al II-lea a reușit să rezolve conflictul. Secolele 9-11 sunt 
considerate a fi Vremea Vikingilor, deoarece toată Europa a avut de suferit de pe urma 
lor în timpurile acelea. 

La un moment dat, odată, vikingii fie că au obosit, fie au devenit mai înţelepţi, au 
decis astfel: de ce să atacăm ţările, dacă este posibil să le percepem o taxă ca să nu le 
atacăm? Conducătorii țărilor care sufereau de pe urma atacurilor vikingilor au fost 
imediat de acord să plătească „danegeld“ (moneda daneză). Si au început să se 
semneze acordurile. Vikingul lacom percepea o taxă, iar un conducător istet punea o 
condiție: „Vă plătim taxa, dar voi ne päziti astfel încât să ne protejați si de alți 
cuceritori”. Batem palma? O batem. Așa s-a răspândit „danegeld” în Europa: vă dăm 
banii, dar voi ne päziti graniţele. 

Nimeni nu avea de pierdut în această afacere. Conducătorii erau mulțumiți atâta 
vreme cât era pace şi armonie în ţara lor. Vikingii aveau bani si erau implicați în afaceri, 
fără să le fie prea greu, pentru că nu erau mulți cei care îndrăzneau să forțeze nişte 
granițe păzite. Deci, se părea că acordurile existente erau reciproc avantajoase. Putem 
vedea în acest caz cum o taxă a îndeplinit o misiune de menţinere a păcii, dând 


posibilitatea multor oameni să trăiască în pace şi armonie multă vreme. 

IMPOZITELE SI TAXELE 
IN TARILE ROMANE 


sezarea geografica prielnica a spatiului romanesc strabatut de marile 

drumuri comerciale ce legau centrul Europei de stramtorile Bosfor $1 

ardanele a favorizat, de timpuriu, dezvoltarea unui negot 

infloritor in aceasta regiune. Astfel, chiar inainte de intemeierea statelor romänesti, 

comertul fiind foarte activ, avem informatii despre existenta unei taxe pe produsele 

exportate, in special pestele, taxa numita parpar, deoarece se platea de obicei cu 

moneda bizantina de aur hiperperon. Totodata vamile pentru produsele si marfurile 
importate si exportate reprezentau sume insemnate. 

Ca si in foarte multe alte regiuni europene, aparitia impozitului permanent in 
Tarile Romane trebuie pusä in legäturä cu nevoile de aparare a teritoriului si, deci, cu 
infiintarea armatei permanente, legate la randul ei de räzboaiele de apárare din prima 
jumátate a secolului al XV-lea. 

Aşadar, in condițiile necesității de apărare a teritoriului Țărilor Romane, la 
începutul secolului XV apare o nouă obligaţie în bani a locuitorilor, numită bir în Tara 
Românească, si dare, în Moldova. Curând, această obligație se va generaliza si va 
căpăta un caracter permanent. Importanţa deosebită a necesităților de apărare a ţării a 
impus domniei ca, aproape niciodată atunci când acordă imunităţi, privilegii sau 
scutiri de dări si slujbe, să nu renunţe la bir si la oaste în favoarea privilegiatilor, cum a 
făcut cu alte obligaţii în natură şi muncă. 

Si în Transilvania, principala obligație fiscală a ţărănimii către Stat — venitul 
cămării (lucrum camarae) — se va transforma în aceeaşi perioadă într-o dare in bani 


plătită permanent. 

IMPOZITELE MEDIEVALE 


An Europa Evului Mediu, feudalismul a înflorit. Denumirea de „feudal“ 
derivă de la cuvântul „feudă“ care înseamnă „pământuri“. Marii seniori 
împărțeau feude luptătorilor preferați pentru meritele lor. 

Sistemul fiscal medieval a fost îmbunătățit, au fost adăugate noi taxe. De 
exemplu, dacă un țăran trebuia să treacă un pod, trebuia să plătească „taxa de pod“, 
dacă trecea peste proprietatea unui senior cu barca, trebuia să plătească o „taxă de 
banc”, dacă trecea pe lângă castelul unui senior cu o trăsură, nu trebuia să plătească 
decât praful. 

Serbul era considerat o parte a averii unui feudal, conform legii. Legile ce 
prevedeau drepturile feudale erau extrem de cuprinzătoare. Acestea enumerau o 
seamă de variante: „Are dreptul să il bage la închisoare si să il tina acolo ani de zile, să il 
tortureze...“. Dar exista o limitare: legea nu permitea unui feudal să ucidă un ţăran 
fără motiv. În ceea ce priveşte taxele, pe lângă munca obligatorie pe proprietatea 
feudalului, un țăran trebuia să plătească o taxă anuală în produse seniorului său. 

Un alt lucru interesant: clerul a venit cu următoarea idee pentru a-şi mări 
veniturile: cumpärai o hârtie denumită „indulgență“ si ti se iertau toate păcatele. 
Călugării ce vindeau indulgente erau atât de dibaci, încât era imposibil să scapi de ei. 
Deci, un ţăran trebuia să isi ia adio de la ultimul lui bánut si să se întoarcă acasă cu o 


astfel de hârtie. 


CE POT FACE IMPOZITELE 


egele Franţei, Ludovic al XIV-lea, a venit la putere în 1643, când avea 

aproape 5 ani. Deci, adevăratul conducător al Franţei era favoritul 

amei sale, Anna de Austria, cardinalul Mazarin. Când Mazarin a 

murit Ludovic avea 22 de ani. Tânărul conducător al Franţei s-a autoproclamat prim 
ministru. Atunci a început perioada ce se numeşte, în istoria Franţei, „Epoca lui 


Ludovic al XIV-lea“. 

Consilierul financiar si economic al regelui era si ministrul finantelor, Jean 
Baptiste Colbert. Fiu al unui comerciant instärit, specialist in bänci, Colbert era 
devotat intereselor monarhiei feudale. Toate activitätile sale erau indreptate spre 
sporirea veniturilor statului. Intendentii — agenţii de colectare a impozitelor — l-au 
informat despre majorarea impozitelor și taxelor colectate de seniori de la țărani. 
Colbert a redus taxele regale prelevate de la țărani. „Talia“ (un impozit direct, ) care a 
adus statului 50 de milioane de lire la sfârşitul anilor 1650, a fost redusă de 3 ori. În 
schimb, o chirie a seniorilor a fost majorată încă înainte de reducerea taxelor regale. 
Această împărțire a taxelor a fost un dar prețios primit de aristocrații francezi de la 
Ludovic al XIV-lea si de la fidelul său asistent, Jean Baptiste Colbert. 

Pentru a umple vistieria regală cu venituri din surse noi, Colbert a deplasat o 
parte din impozite asupra comerțului şi industriei. A încurajat producția de mărfuri 
noi, cum ar fi oglinzile si dantela venețiană, ciorapi englezeşti și textilele germane. S-a 
făcut foarte mult pentru dezvoltarea comerțului intern: nu mai existau vämi interne, s- 
au redus tarifele la transport, s-a îmbunătățit starea drumurilor si a căilor de navigație. 
În 1666-1681 s-a săpat canalul Langedon, care leagă Marea Mediterană de Oceanul 
Atlantic. Cumpărarea de mărfuri importate a devenit imposibilă. Existau legi speciale 
care interziceau importul de produse de lux, iar taxele vamale extrem de ridicate au 
făcut ca importul altor mărfuri să nu mai fie profitabil. 

Pentru a susține și dezvolta exportul de mărfuri în afara Franţei, Colbert a inițiat 
companii comerciale (Indiile de Est, Indiile de Vest si Levantul), care au contribuit la 
formarea Marii Flote Comerciale şi Flotei Militare pe care Franța nu le avusese până 
atunci. Colbert este considerat, şi nu fără motiv, întemeietorul imperiului colonial 
francez. 

Colbert a contribuit la dezvoltarea industriei franceze. A acordat multă atenție 
întreprinderilor mari. De exemplu, în vestita manufactură ce aparținea lui Van Robe, 
în Abville, manufactură ce producea confecții, lucrau peste 6 mii de muncitori. Marile 
manufacturi au jucat un rol important în asigurarea cu cele necesare unei armate regale 
mari în timpuri de război, la sfârşitul secolului XVII şi începutul secolului XVIII. 

Pe timpul lui Colbert s-a realizat centralizarea puterii statului. Orașele și-au 
pierdut treptat auto-administrarea, instituțiile municipale s-au transformat din 
organisme alese în organisme administrative. Provinciile erau conduse de guvernatori. 
În aceste funcții erau numiți reprezentanți ai claselor superioare şi chiar prinți. În 


provinciile lor, aceştia acționau ca și vice-regi, dar funcțiile lor erau mai degrabă 

formale. Administrarea era realizatä de intendenti (reprezentantii claselor superioare 
nu erau numiti in astfel de functii). Cei mai multi dintre acestia erau burghezi care 
dobändeau aceste functii datoritä supunerii lor. Intendentii erau responsabili de 
colectarea si impärtirea impozitelor si taxelor, de recrutare, de administrarea 
tribunalelor, a politiei, etc. Cel ce controla finantele (ministrul finantelor) lucra in 
strânsă colaborare cu intendentii. 

Toate aceste noutăți au fost susținute de Ludovic al XIV-lea, el fiind cel ce 
controla aceste reforme. 

Ce demonstrează acest exemplu? 

Impozitele si taxele, prin natura lor, trebuie sá serveascá statul, trebuie sá 
actioneze pentru bunástarea intregii societáti. Impozitele trebuie sá ne aducä 
întotdeauna aminte de noi înşine: este o plăcere să priveşti o gară reconstruită, care 
răspunde tuturor cerințelor de modernizare, o stradă renovată, etc. Fiecare cetăţean își 


aminteşte cu mândrie că toate aceste lucruri bune au ceva în comun. 


PARTIDA DE CEAI DIN BOSTON 


a începutul secolului XVII au apărut primele persoane care s-au stabilit 
din Anglia pe coasta Atlanticului a Americii de Nord. Asa s-au format 
coloniile engleze, teritorii indigene subordonate Angliei. 

Astfel, oamenii din Anglia au mers acolo. Cei care au ajuns acolo erau puritani 
care încercau să scape de acuzaţii; cerşetori care sperau să se îmbogăţească în colonii si 
să ia viata de la capăt. Un lucru este clar: numai cei care erau foarte curajoşi, entuziaști 
si energici au putut sá îşi schimbe viata în mod radical. Si acest lucru s-a demonstrat 
foarte repede: primele treisprezece colonii Nord Americane au început să se 
îmbogăţească. 

Anglia a decis, in mod înţelept, să împiedice coloniile să concureze cu ea în ceea 


ce priveşte comerțul și să își demonstreze independenţa. Negustorii americani aveau 

voie să vândă mărfuri numai in Anglia. În colonii era interzisă producerea mărfurilor 
din fier. 

În 1765 Anglia a început un război fiscal global cu coloniile. Americanii trebuiau 
să plătească trezoreriei Angliei pentru tranzacțiile lor financiare. 

Se ştie că acolo a existat întotdeauna rezistență. Primii coloniști erau oameni de 
caracter. Ei au plătit taxele, dar au început să ignore mărfurile englezești. Au început să 
folosească mărfuri produse pe teritoriile lor. Îmbrăcămintea englezească, celelalte 
produse englezești s-au acoperit de praf. Au înlocuit chiar şi ceaiul cu o băutură din 
zmeură. 

Anglia a suferit mari pierderi, deci nu mai avea nimic de făcut decât să renunţe la 
taxe. Dar guvernul englez a continuat să spere că li va obliga pe americani să plătească 
taxele din nou. Cu acest scop, în 1773, în portul Boston au ancorat trei vase englezeşti 
încărcate cu ceai. În primul rând era vorba de ceai, ceai care trebuie sá le fi lipsit 
americanilor foarte mult. În al doilea rând, era un ceai extrem de ieftin. În al treilea 
rând, acel preţ mic includea o mică taxă în beneficiul Angliei. Aici este nevoie de o 
explicaţie: conform legilor existente la acel moment, dacă americanii cumpărau ceaiul, 
el acceptau implicit dreptul autorităților engleze de a le impune taxe. 

Dar prețul prea mic al ceaiului i-a alertat pe cei din Boston. În cele din urmă, 
şiretlicul englezilor a fost descoperit. Americanii au răspuns într-un mod mult mai 
viclean. Noaptea, deghizați în amerindieni, au urcat pe vase si au aruncat tot ceaiul in 
mare. Acest eveniment a rămas în istorie ca „Partida de ceai din Boston“. 

Acest război stupid al taxelor s-a sfârșit printr-un război adevărat. Marea Britanie 
şi-a trimis forțele sale obişnuite si, în aprilie 1775, în Lexington — Massachusetts a avut 
loc prima confruntare armată între coloniști si forțele britanice. Așa a început războiul 
de independenţă care s-a încheiat cu venirea lui George Washington ca prim preşedinte 
al Statelor Unite. 

De ce nu au ţinut cont guvernanţii englezi? Taxele şi impozitele sunt prin natura 
lor pacifiste. Utilizarea lor pentru a efectua presiuni politice nu se justifică. Dacă aveau 


relaţii cordiale cu toată lumea, coloniștii nu s-ar fi gândit niciodată la independenţă! 

NUMAI SÁ NU DERANJEZE? 
NU, SÁ AJUTE! 


cotianul Adam Smith a rămas în istoria economică datorită cărții sale 
„Bogăția naţiunilor”, în care încerca să explice relațiile economice din 
punctul de vedere al naturii umane. 

Haideţi să vedem dacă un întreprinzător poate să aibă în vedere numai câștigarea 
unor sume cât se poate de mari. Corect, o astfel de persoană nu ar trebui să intre în 
afaceri. Dacă cineva vinde mărfuri, trebuie să 1a în considerare interesele clienților. 
Altfel, mărfurile sale nu se vor cumpăra. Acesta este modul normal în care apar relațiile 
economice, atunci când interesele personale ale unei persoane ce doreşte să realizeze 
profit îl fac să respecte interesele persoanei cu care are de-a face. Acesta este modul în 
care apare o piaţă sănătoasă si echitabilă, atunci când schimbul de mărfuri are loc doar 
dacă este profitabil pentru toți participanții la schimb. Totul este reglementat si aranjat 
de la sine, iar Smith consideră că statul nu trebuie să intervină. 

Smith i-a lăsat Statului... ce? Bineînţeles taxele și impozitele. Statul trebuie să 
controleze dacă aceste taxe sunt juste. Nu este profitabil pentru un om de afaceri să 
plătească nişte impozite si taxe foarte mari. 

Adam Smith a judecat corect, dar nu a luat în considerare toate aspectele. Unul 
dintre criticii lui Smith este considerat și el un mare economist. Este vorba de un 
englez pe nume John Maynard Keynes. 

Keynes nu era de acord cu ideea lui Smith că Statul ar trebui să fie doar un 
spectator. Dimpotrivă, el ar trebui să intervină în procesele de piaţă, nu doar pentru a 
supraveghea dacă taxele sunt juste sau nu, ci si pentru a reglementa aceste taxe, prin 
modificarea lor din când in cand, prin găsirea celor mai bune opţiuni în fiecare nouă 
etapă. 

Totul se învaţă cel mai bine din exemplele de viata. 

Vom discuta despre criza economică din 1929-1933, denumită Marea Depresie. 
Aceasta a început în Statele Unite dar s-a răspândit rapid în toate ţările, în primul rand 
în Marea Britanie şi Germania care erau strâns legate prin diferite obligații economice 


de Statele Unite. 

Băncile si întreprinderile au început sá se închidă peste tot, s-a înregistrat un 
număr de mai multe milioane de şomeri. Conform datelor, mai mult de un sfert din 
populația Statelor Unite nu avea alte surse de venit în afara cersitului. 

Vă veți întreba de ce criza a atins toate ţările, dacă a apărut în Statele Unite? 
Răspunsul este că America cea bogată dădea împrumuturi tuturor țărilor, iar când a 
avut probleme s-a așteptat ca aceste tari să isi plătească datoriile fata de ea. Nici una din 
aceste tari nu era însă pregătită să facă acest lucru. $i apropos, economiști de mare 
valoare nu au luat în considerare astfel de relații reciproce între diferite state, atunci 
când şi-au elaborat teorule. 

În anul 1932, în plină criză, a devenit președinte Franklin Roosevelt care a apărut 
ca un salvator în acea situație. 

El a utilizat rezervele statului pentru a acorda sprijin financiar fermierilor si 
şomerilor. Roosevelt a fost, probabil, singurul care a avut această idee. Cine ar fi 
anticipat efectul stabilizator uriaş pe care îl va avea adoptarea legislației muncii si 
protecției sociale? Punctul de maxim al acestei activități a fost introducerea unui sistem 
flexibil de impozite și taxe care permitea ajustarea la o anumită situație. Era o 
impozitare rezonabilă care permitea crearea de noi locuri de muncă si lichidarea 
şomajului pe o perioadă scurtă de timp. 

Să ne amintim de un alt reformator, Ludwig Erhard care a scos Germania din 
criză şi a transformat Germania Occidentală într-una din ţările cele mai avansate. 

Erhard a moștenit o economie „paralizată”: cozi de oameni înfometați, creşteri 
de prețuri în fiecare zi. El si- a fixat un scop: să stimuleze interesul oamenilor pentru 
producție. Sistemul diferitelor scutiri flexibile de taxe si impozite pe care Ea inventat a 
făcut miracole. Fabricile și uzinele au început să funcționeze, s-au creat noi locuri de 
muncă. Timp de 10 ani (1947-1957), volumul producției germane a crescut de două 
ori. La acel moment în ziarele din toată lumea puteai vedea titluri de tipul „Miracolul 


economic al lui Ludwig Erhard”. 

